Lav et referat af nedenstående tekst:

Tekst:
De fleste kan hurtigt blive bløde i knæene ved tanken om at skulle gennemføre et maratonløb. Prøv så at forestil dig at skulle gennemføre 100. For det er lige præcis, hvad 58-årige Bente Morild fra Hjallerup gjorde lørdag. - Det er egentlig ikke noget, jeg har tænkt så meget over. Men jeg er meget stolt over, at sådan en gammel pige som mig, har kunnet gøre det, siger hun til TV2 Nord. Bente Morild gennemførte sit første maratonløb i Hjallerup for snart fire og et halvt år siden.  Lørdag var hun tilbage, hvor det hele startede for at gennemføre løb nummer 100 og samtidig opnå en helt utrolig milepæl. Ved at gennemføre sit maraton nummer 100 i dag opnåede Bente Morild nemlig at blive den eneste danske kvinde, der officielt har gennemført 100 maratonløb og 100 halvmaratonløb. - Det er meget, meget stort. Løb giver mig en dejlig ro, og det er bare afstressende. Jeg ved ikke, hvorfor jeg skal løbe så langt, men jeg gider næsten ikke snøre skoene, hvis det bare er for fem kilometer, siger hun. Bente Morild har gennemført de fleste af sine halvmaratonløb sideløbende med, at hun også har løbet maraton. Dagens maratonløb gennemførte hun på cirka fire timer og 30 minutter, og der var plads til masser af smil og lykønskninger hele vejen. - Det var bare det bedste løb ever. Jeg løb med alle mine gode løbekammerater, og det var så godt. Jeg tænkte slet ikke over, at jeg skulle løbe næsten 42 kilometer, siger hun. Og så skulle man måske tro, at Bente, som 58-årig med 100 gennemførte maratonløb bag sig, ville have lyst til at smide benene på sofaen. Men sådan er det langt fra. Næste punkt på Bentes liste er nemlig 100 miles løbet på Mors.

Referat:
En 58-årig kvinde fra Hjallerup er blevet den første danske kvinde til at gennemføre 100 maraton og 100 halvmaratonløb.